FI Euroopan unionin virallinen lehti L 192/39

KOMISSION ASETUS (EU) N:o 668/2013,

annettu 12 päivänä heinäkuuta 2013,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse 2,4-DB:n, dimetomorfin, indoksakarbin ja pyraklostrobiinin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan ja 49 artiklan 2 kohdan,

sekä katsoo seuraavaa:

(1) Tehoaineiden 2,4-DB, indoksakarbi ja pyraklostrobiini jäämien enimmäismäärät vahvistetaan asetuksen (EY) N:o 396/2005 liitteessä II ja liitteessä III olevassa B osassa. Dimetomorfin jäämien enimmäismäärät vahvistetaan asetuksen (EY) N:o 396/2005 liitteessä III olevassa A osassa.

(2) Olisi tehtävä eräitä teknisiä mukautuksia, etenkin tehoaineen ”2,4 DB” nimi olisi korvattava nimellä ”2,4-DB”. Sen vuoksi asetuksen (EY) N:o 396/2005 liitettä II ja liitteessä III olevaa B osaa olisi muutettava.

(3) Euroopan elintarviketurvallisuusviranomainen, jäljempänä ’elintarviketurvallisuusviranomainen’, on antanut perustellun lausunnon (2) 2,4-DB:n nykyisistä jäämien enimmäismääristä asetuksen (EY) N:o 396/2005 12 artiklan 2 kohdan sekä kyseisen asetuksen 12 artiklan 1 kohdan mukaisesti. Elintarviketurvallisuusviranomainen ehdotti jäämän määritelmän muuttamista. Elintarviketurvallisuusviranomainen totesi, että ohran, kauran, rukiin ja vehnän jyvissä, sikojen, nautaeläinten, lampaiden ja vuohien lihassa, rasvassa, maksassa ja munuaisessa sekä lehmän, lampaan ja vuohen maidossa olevien jäämien enimmäismäärien osalta ei ollut saatavilla kaikkia tietoja ja että riskinhallinnasta vastaavien tahojen oli edelleen tarkasteltava näitä seikkoja. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II nykyiselle tasolle tai elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen kahden vuoden kuluessa tämän asetuksen julkaisemisesta ottaen huomioon käytettävissä olevat tiedot.

(4) Elintarviketurvallisuusviranomainen on antanut perustellun lausunnon (3) dimetomorfin nykyisistä jäämien enimmäismääristä asetuksen (EY) N:o 396/2005 12 artiklan 2 kohdan sekä kyseisen asetuksen 12 artiklan 1 kohdan mukaisesti. Elintarviketurvallisuusviranomainen ehdotti jäämän määritelmän muuttamista. Elintarviketurvallisuusviranomainen suositteli jäämien enimmäismäärien pienentämistä ananaksen, perunan, varhaissipulien, kurkkujen, pikkukurkkujen, kesäkurpitsojen, melonien, kyssäkaalin, siloendiivin, sikurin (valkolehti), tarhapapujen (tuoreet, silvityt), unikonsiementen ja rapsinsiementen, sikojen, nautaeläinten, lampaiden ja vuohien lihan, rasvan, maksan ja munuaisen samoin kuin siipikarjan lihan, rasvan ja maksan sekä lehmän, lampaan ja vuohen maidon ja lintujen munien osalta. Muiden tuotteiden osalta se suositteli jäämien nykyisten enimmäismäärien nostamista tai säilyttämistä. Elintarviketurvallisuusviranomainen totesi, että karhunvatukoissa, vadelmissa ja pinaatissa olevien jäämien enimmäismäärien osalta ei ollut saatavilla kaikkia tietoja ja että riskinhallinnasta vastaavien tahojen oli edelleen tarkasteltava näitä seikkoja. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II nykyiselle tasolle tai elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen kahden vuoden kuluessa tämän asetuksen julkaisemisesta ottaen huomioon käytettävissä olevat tiedot. Muiden sipulikasvien osalta jäämien enimmäismäärät olisi vahvistettava muulle kuin elintarviketurvallisuusviranomaisen määrittämälle tasolle, koska kuluttajiin kohdistuvaa riskiä ei ole ja kun otetaan huomioon Saksan toimittamat hyviä maatalouskäytäntöjä koskevat lisätiedot. Valkosipulin, sipulien, salottisipulien, parsakaalin, keräkaalin, lehtikaalin, lehtisalaatin, siloendiivin, pinaatin, mangoldin (eli lehtijuurikkaan) ja sellerin osalta elintarviketurvallisuusviranomainen antoi ensimmäisessä lauseessa tarkoitetun lausunnon jälkeen jäämien enimmäismääriä koskevia lisälausuntoja (4) (5). Nämä lausunnot olisi otettava huomioon.

(5) Elintarviketurvallisuusviranomainen on antanut perustellun lausunnon (6) indoksakarbin nykyisistä jäämien enimmäismääristä asetuksen (EY) N:o 396/2005 12 artiklan 2 kohdan sekä kyseisen asetuksen 12 artiklan 1 kohdan mukaisesti. Elintarviketurvallisuusviranomainen ehdotti jäämän määritelmän muuttamista. Elintarviketurvallisuusviranomainen suositteli jäämien enimmäismäärien pienentämistä pensasmustikoiden, herukoiden, karviaismarjojen, ruusunmarjojen, mulperinmarjojen, acerolakirsikoiden, mustaseljan marjojen, ruusukaalien, keräkaalien, siloendiivin, maapähkinöiden, rapsinsiementen ja maissinjyvien osalta. Muiden tuotteiden osalta se suositteli jäämien nykyisten enimmäismäärien nostamista tai säilyttämistä. Elintarviketurvallisuusviranomainen totesi, että omenoissa, parsakaalissa, kukkakaalissa, vuonankaalissa, sinappikaalissa, Brassica spp:n lehdissä ja iduissa, siipikarjan lihassa, rasvassa ja maksassa sekä lintujen munissa olevien jäämien enimmäismäärien osalta ei ollut saatavilla kaikkia tietoja ja että riskinhallinnasta vastaavien tahojen oli edelleen tarkasteltava näitä seikkoja. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II nykyiselle tasolle tai elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen kahden vuoden kuluessa tämän asetuksen julkaisemisesta ottaen huomioon käytettävissä olevat tiedot. Mansikoiden, vadelmien, kiinankaalin, vuonankaalin, tarhapapujen (tuoreet, silpimättömät), kardonin eli ruotiartisokan, fenkolin ja raparperin osalta elintarviketurvallisuusviranomainen antoi ensimmäisessä lauseessa tarkoitetun lausunnon jälkeen jäämien enimmäismääriä koskevan lisälausunnon (7). Tämä lausunto olisi otettava huomioon.

(6) Elintarviketurvallisuusviranomainen on antanut perustellun lausunnon (8) pyraklostrobiinin nykyisistä jäämien enimmäismääristä asetuksen (EY) N:o 396/2005 12 artiklan 2 kohdan sekä kyseisen asetuksen 12 artiklan 1 kohdan mukaisesti. Elintarviketurvallisuusviranomainen suositteli jäämien enimmäismäärien pienentämistä siloendiivin ja lupiinien (kuivat) osalta. Muiden tuotteiden osalta se suositteli jäämien nykyisten enimmäismäärien nostamista tai säilyttämistä. Elintarviketurvallisuusviranomainen totesi, että syötäviksi tarkoitetuissa viinirypäleissä, sellerissä, puuvillansiemenissä ja kahvipavuissa olevien jäämien enimmäismäärien osalta ei ollut saatavilla kaikkia tietoja ja että riskinhallinnasta vastaavien tahojen oli edelleen tarkasteltava näitä seikkoja Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II nykyiselle tasolle tai elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen kahden vuoden kuluessa tämän asetuksen julkaisemisesta ottaen huomioon käytettävissä olevat tiedot. Appelsiinien, lehtikaalin, pellavansiementen, maapähkinöiden, unikonsiementen, seesaminsiementen, rapsinsiementen, sinapinsiementen, puuvillansiementen, saflorin, kurkkuyrtin, ruistankion ja risiinin osalta elintarviketurvallisuusviranomainen antoi ensimmäisessä lauseessa tarkoitetun lausunnon jälkeen jäämien enimmäismääriä koskevia lisälausuntoja (9) (10). Nämä lausunnot olisi otettava huomioon. Ensimmäisessä lauseessa tarkoitetun elintarviketurvallisuusviranomaisen antaman lausunnon jälkeen Codex Alimentarius -komissio (CAC) (11) hyväksyi pyraklostrobiinille jäämien enimmäismäärät (CXL:t) kirsikoiden, persikoiden, luumujen, mansikoiden, karhunvatukoiden, vadelmien, pensasmustikoiden, papaijoiden, sipulien, syötäväkuoristen Cucurbitaceae-heimon kasvien, ohran, kauran, rukiin, durran ja vehnän osalta. Nämä CXL:t olisi otettava huomioon lukuun ottamatta niitä CXL:iä, jotka eivät ole turvallisia eurooppalaiselle kuluttajaryhmälle ja joista unioni esitti Codex Alimentarius -komissiolle varauman (12).

(7) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(8) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(9) Kohtuullinen ajanjakso on tarpeen ennen kuin muutettuja jäämien enimmäismääriä aletaan soveltaa, jotta jäsenvaltiot ja asianomaiset osapuolet voivat valmistautua jäämien enimmäismäärien muuttamisesta johtuviin uusiin vaatimuksiin.

(10) Sen vuoksi asetuksen (EY) N:o 396/2005 liitettä II ja liitteessä III olevaa A ja B osaa olisi muutettava.

(11) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu laillisesti ennen jäämien enimmäismäärien muuttamista ja joiden osalta kuluttajansuoja säilyy tietojen mukaan korkeatasoisena.

(12) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu säännösten mukaisesti ennen 2 päivää helmikuuta 2014:

1) tehoaineiden 2,4-DB ja dimetomorfi osalta kaikissa tuotteissa ja niiden pinnalla,

2) tehoaineen indoksakarbi osalta kaikissa tuotteissa ja niiden pinnalla lukuun ottamatta keräkaalia ja siloendiiviä,

3) tehoaineen pyraklostrobiini osalta kaikissa tuotteissa ja niiden pinnalla lukuun ottamatta siloendiiviä.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 2 päivästä helmikuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä heinäkuuta 2013. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) European Food Safety Authority; Review of the existing maximum residue levels (MRLs) for 2,4-DB according to Article 12 of Regulation (EC) No 396/2005. EFSA Journal 2011; 9(10):2420. [35 pp.].

(3) European Food Safety Authority; Review of the existing maximum residue levels (MRLs) for dimethomorph according to Article 12 of Regulation (EC) No 396/2005. EFSA Journal 2011; 9(8):2348. [64 pp.].

(4) European Food Safety Authority; Modification of the existing MRLs for dimethomorph in spinach and beet leaves (chard). EFSA Journal 2011; 9(11):2437. [24 pp.].

(5) European Food Safety Authority; Modification of the existing MRLs for dimethomorph in several vegetable crops. EFSA Journal 2012; 10(7):2845. [35 pp.].

(6) European Food Safety Authority; Review of the existing maximum residue levels (MRLs) for indoxacarb according to Article 12 of Regulation (EC) No 396/2005. EFSA Journal 2011;9(8):2343. [83 pp.], sellaisena kuin se on julkaistuna 3 päivänä syyskuuta 2012.

(7) European Food Safety Authority; Modification of the existing MRLs for indoxacarb in various crops. EFSA Journal 2012; 10(7):2833. [33 pp.], sellaisena kuin se on julkaistuna 5 päivänä syyskuuta 2012.

(8) European Food Safety Authority; Review of the existing maximum residue levels (MRLs) for pyraclostrobin according to Article 12 of Regulation (EC) No 396/2005. EFSA Journal 2011; 9(8):2344. [92 pp.].

(9) European Food Safety Authority; Modification of the existing MRLs for pyraclostrobin in various crops. EFSA Journal 2011; 9(3):2120. [41 pp.].

(10) European Food Safety Authority; Modification of the existing MRLs for pyraclostrobin in leafy brassica and various cereals. EFSA Journal 2012; 10(3):2606 [36 pp.].

(11) Elintarvikkeiden torjunta-ainejäämiä käsittelevän Codex-komitean raportit ovat saatavilla osoitteessa

http://www.codexalimentarius.org/download/report/777/REP12_PRe.pdf

Joint FAO/WHO food standards programme Codex Alimentarius Commission. Appendix II and III. Thirty-Fifth Session. Rooma, Italia, 2.–7. heinäkuuta 2012.

(12) Scientific support for preparing an EU position in the 44th Session of the Codex Committee on Pesticide Residues (CCPR). EFSA Journal 2012; 10(7):2859 [155 pp.].